## Møtereferat

**Møtet gjelder:** Menighetsrådsmøte i Sverresborg menighet onsdag 27. mars 2019 kl. 20.00

**Deltakere:** Hege Beate Bakken Charlotte Erichsen Elvebakk Ole Jakob Lund

Benedicte Salvesen Ivar Selmer-Olsen Hans Kristian Solbu

Knut Sørby

**Forfall:** Markus Eggan Aune, Hanne Bergfjord, Amanda K. Gerhardsen Vollen

Astrid Sollie

**Møtested:** Havstein kirke

## 

**Sak 15/19 Protokoller**

Referat fra møte i menighetsrådet 25.02.19 ble godkjent

Referat fra AU-møte 18.03.19 ble tatt til orientering

**Sak 16/19** **Orienteringssaker** **(post, personal m.m.)**

* Mål- og strategiplan Kfit 2018-2021

**Sak 17/19 Oppsummering etter visitas**

Menighetsrådet drøftet hva det er viktigst at vi merker oss etter samtalene under visitasen. Ungdomsarbeidet blir fortsatt et svært viktig satsningsområde.

Menighetsrådet opplevde visitasens funksjon som noe uklar: Mellom ledelse og tilsyn.

**Sak 18/19 Handlingsplan**

MRs handlingsplan ble lagt fram av Ivar Selmer-Olsen.

*Vedtak: Sverresborg menighetsråd vedtar den framlagte handlingsplan for 2019.*

**Sak 19/19 Menighetsrådsvalg**

Kandidatlista er klar fra valgkomiteen og ble presentert i møtet. Nominasjonskomiteen vil oversende AU et forslag til rekkefølge på kandidatene. AU vedtar deretter lista med prioritert rekkefølge. Menighetsforvalter melder inn lista innen fristen.

Nominasjonskomiteen sender ut forespørsel til kandidatene om en kort selvpresentasjon og fotografi til presententasjon i menighetsbladet.

Etter valget i høst, men før det nye rådet overtar for eksempel på oktobermøtet, vil MR evaluere arbeidet i 4-årsperioden.

*Vedtak: Sverresborg menighetsråd tar orienteringen fra nominasjonskomiteen til orientering og takker for jobben hittil.*

**Sak 20/19 Ny kapellan**

Forslag til utlysningstekst er kommet fra prost Nils Åge Aune.

Menighetsrådet gikk gjennom teksten med de forslag til endringer staben hadde gjort før møtet. Noen flere endringer ble gjort i møtet. Solbu sender menighetsrådet forslag til utlysningstekst til prosten.

Staben jobber med noen fremstøt for å sikre søkere til stillingen.

*Vedtak: MR vedtok forslaget til utlysningstekst for ny kapellan fra prost Aune med de kommentarer som kom fram på møtet.*

**Sak 21/19 Menighetsrådet og stabens felles møte 12. juni.**

**Sverresborg kirkesenter 5 år**

Hans Kristian Solbu la fram stabens planer for markeringen.

*Onsdag 5. juni:* Ungdommens sommerfest

*Onsdag 12. juni*: Møte MR, stab, frivillige og andre. Tema: Hvordan skal vi best drive kirke på Sverresborg etter fem år. Evaluering og ønsker for framtida

Ansvar: Staben

*Torsdag 13. juni:* Historisk vandring fra Havstein til kirkesenteret med guide.

Servering og kulturinnslag på kirkesenteret. Ansvar: Menighetsrådet

*Søndag 16. juni*: Sommergudstjeneste med markering av jubileet.

*Mandag 17. juni:* Mandagskafe og babysang.

*Torsdag 20. juni:* Formiddagstreffets sommertur til Selbu

*Vedtak:*

*MR støttet stabens planer for markering av 5-årsjubileet*

**Sak 22/19 Årsmøte og årsrapport**

Innkalling til årsmøte og årsrapporten legges fram til godkjenning på møtet.

Praktiske oppgaver rundt årsmøtet ble fordelt.

*Vedtak: Sverresborg menighetsråd godkjenner den framlagte innkalling til årsmøtet og årsrapport for 2018.*

**Sak 23/19 Eventuelt**

* Sokneprest Hans Kristian Solbus avskjed